
_START_ARTICLE_
1. Thessalonikerbrev
_START_PARAGRAPH_
1. Thessalonikerbrev (forkortet 1 Thess.) er et af de syv breve, der siges at være skrevet af Paulus.
_START_SECTION_
Autenticitet
_START_PARAGRAPH_
Selvom der i forskningen er bred enighed om brevets autenticitet, har F. C. Bauer påpeget, det mangler Pauli polemiske tone mod jødedom]men og læren om retfærdiggørelse ved tro. Denne kritik influerede især Tübingerskolen og en række hollandske teologer. Men kritikken af brevets autenticitet forekommer i dag at være forstummet.
_START_SECTION_
Affattelsestidspunkt
_START_PARAGRAPH_
Spørgsmålet om hvornår brevet er skrevet, afhænger af forståelsen af Paulus' kronologi. Men der er en stor enighed i forskningslitteraturen om, at brevet er skrevet på Paulus' første missionsrejse. En langt større usikkerhed er forbundet med at tidsfæste Paulus' første missionsrejse.
_START_SECTION_
Integritet
_START_PARAGRAPH_
Påstandene imod brevets integritet kan overordnet deles op i to grupper, hvor den ene hævder, at der findes interpolationer i teksten, hvorimod den anden gruppe består af mere komplekse teorier om brevets redaktion. 